पाएं अपने शहर की ताज़ा ख़बरें और फ्री ई-पेपरडाउनलोड करें
कोटा मंडल के दरा स्टेशन पर बुधवार को एक मालगाड़ी का डिब्बा बेपटरी हो गया। इसकी सूचना मिलने पर मौके पे हड़कंप मच गया। कोटा से तुरंत दुर्घटना राहत ट्रेन रवाना की गई। दोपहर तक डिब्बा को उठाने का कार्य जारी रहा। इस दौरान अप लाइन यातायात प्रभावित रहा। अप लाइन की एक गाड़ी को दूसरी लाइन से निकाला गया। कोटा मंडल ने मामले में जांच बिठाई है।
घटना सुबह साढ़े दस बजे की है। दरा स्टेशन पर मंगलवार को एक मालगाड़ी से गिट्टी खाली हुई थी। इसके बाद मालगाड़ी को यार्ड में खड़ा कर दिया गया था। सुबह करीब साढ़े दस बजे यार्ड से मालगाड़ी को निकाला जा रहा था। तभी लूप लाइन पर अचानक मालगाड़ी का एक डिब्बा पटरी से उतर गया। इसके चलते यार्ड और अपलाइन का यातायात ठप हो गया। हांलाकि डाउन लाइन पर रेल यातायात अभी चालू है। वेगन में गिट्टी भरी हुई थी।
वरिष्ठ मंडल वाणिज्य प्रबंधक अजय कुमार पाल ने बताया मौके पर दुर्घटना राहत ट्रेन द्वारा गिरे डिब्बे को उठाने की कार्रवाई की जा रही है। अभी गाड़िया कम चल रही है। इस कारण यातायात प्रभावित नहीं हुआ। एक गाड़ी को दूसरी लाइन से निकाला गया है। दुर्घटना के कारणों का पता लगाने के लिए जांच बैठा दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn